Oikeusrekisterikeskus

Oikeusrekisterikeskus (ORK, ) on 1.3.1996 toimintansa aloittanut Suomen oikeusministeriön hallinnonalan asiantuntijavirasto. Oikeusrekisterikeskuksen tehtävänä on vastata oikeusministeriön hallinnonalan keskeisten rekistereiden rekisterinpidosta ja tiedonhallinnasta sekä varallisuusrangaistusten täytäntöönpanosta. Lisäksi ORK vastaa oikeushallinnon tietojärjestelmien kehittämisestä ja ylläpidosta. ORK toimii myös hallinnonalan IT-hankintayksikkönä ja on itsenäinen kirjanpitoyksikkö.

Toiminta 
Oikeusrekisterikeskus on oikeusministeriön alainen valtion virasto, jonka tehtävänä on huolehtia sakkoihin ja vastaaviin rikosoikeudellisiin seuraamuksiin liittyvistä täytäntöönpanotehtävistä sekä huolehtia oikeusministeriön hallinnonalan tietojärjestelmistä ja rekistereistä. ORK käsittelee esimerkiksi pyramidihuijauksen tehneestä WinCapitasta tappioille jääneiden korvaushakemuksia ja ylläpitää muun muassa vaalitietojärjestelmää, rikosrekisteriä, sakkorekisteriä ja hallinnollisten seuraamusmaksujen rekisteriä sekä välittää tietoja näistä muille viranomaisille. Sen päätoimipaikka on ollut Hämeenlinnassa perustamisesta 1.3.1996 lähtien. Vuonna 2017 ORK:n bruttomenot olivat 14,6 miljoonaa euroa. Lisäksi ORK tuottaa ja välittää hallinnonalalle digipalveluita n. 80 miljoonalla eurolla vuodessa.

Organisaatio 
Oikeusrekisterikeskuksessa työskentelee noin 180 henkilöä. Organisatorisesti ORK ja­kau­tuu Tie­to­pal­ve­lui­hin, Järjestelmäpalveluihin, Si­dos­ryh­mä­pal­ve­lui­hin ja Hal­lin­to­pal­ve­lui­hin, jot­ka kaik­ki toi­mi­vat tii­viis­sä yh­teis­työs­sä tois­ten­sa kans­sa.

Tietopalvelut
 Rekisteripalvelut
 Täytäntöönpanopalvelut
 Tiedonhallintapalvelut
Toimialan sisäisestä kehityksestä vastaa kehityspalvelut-toiminto.

Järjestelmäpalvelut
 Tekninen yksikkö
Osaamisyksikkö
Asiakkuusyksiköt
Toimialaa tukevat matriisissa työskentelevät asiantuntijat kehityspalveluissa, salkunhallinnassa sekä asiakasvastaavina.

Sidosryhmäpalvelut

 Hankintapalvelut

Hankintojen lisäksi Sidosryhmäpalveluissa työskentelee ratkaisusuunnittelun, palvelumuotoilun sekä viestinnän asiantuntijoita.

Hallintopalvelut
 Henkilöstöpalvelut
 Talouspalvelut
Lisäksi Hallintopalvelut huolehtii koko organisaation sisäisestä kehittämisestä.

Katso myös 
 Laillisuusperiaate
 Rangaistus

Lähteet

Aiheesta muualla
Oikeusrekisterikeskuksen kotisivut
Oikeusministeriön kotisivut

Oikeusministeriö
Suomen valtion virastot